Да започнем от абревиатурата. DPF идва от Diesel Particulate Filter, т. е. очевидно говорим за компонент, свързан с работата на дизеловите двигатели.
Можем да го срещнем и като FAP - това е френският вариант на абревиатурата за филтъра на твърди частици.
Неговата функция е да направи допълнителна филтрация на изгорелите газове, поради което винаги е свързан с катализатора и е поставен непосредствено след него.
Задачата му е да задържи вредните елементи като сажди и пепел, които постъпват в изпускателната система. Това се осъществява благодарение на пити с пореста структура, разположени във вътрешността на кутията.
Но след определен период на работа тези пити постепенно се задръстват и това се отразява силно негативно и на цялостната работа на двигателя.
Тогава трябва да се направи споменатото почистване на DPF филтър твърди частици, особено ако са налице определени симптоми на неизправност, които самата кола ни дава.